Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
2 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าเปิดตลาดลดลงเล็กน้อย แล้วซึมลงต่อ ทำระดับดัชนีต่ำสุดภาคเช้าที่ 1,711.58 จุด ก่อนรีบาวด์และแกว่งตัว sideway ออกข้าง ปิดครึ่งวันเช้าที่ 1,778.30 จุด ปรับตัวเพิ่มขึ้น 2.04 จุด ด้วยมูลค่าซื้อขายราว 1.7 หมื่นล้านบาท ภาพรวมการแกว่งตัวของดัชนี SET ยังเป็นลักษณะ Sideway ออกข้างต่อไป โดยมีกลุ่มพลังงาน(ENERG)ที่ค่อยกดดันตลาด ขณะที่กลุ่มธนาคาร(BANK) รีบาวด์ขึ้นประคองตลาดปิดบวกภาคเช้า
มุมมองตลาดช่วงบ่าย: ดัชนี SET ปรับเพิ่มขึ้น 2.04 จุด ปิดภาคเช้าที่ระดับดัชนี 1,778.30 จุด ทั้งนี้จากการที่ SET รีบาวด์กลับขึ้นมาในวันท้ายสัปดาห์ก่อน กลับขึ้นไปปิดเหนือแนวรับ 1,760 จุด ในกราฟรายวัน สัญญาณทางเทคนิคยังไม่บ่งชี้ถึง ทั้งสัญญาณ Bullish และ Bearish ที่ชัดเจน
โดยเครื่องมือ ADX ยังคงแกว่งตัวในระดับต่ำกว่า 20% , ขณะที่ RSI พลิกกลับเข้าสู่ Neutral Zone (RSI 50 ?10%) อย่างไรก็ดี Bollinger Band ที่เส้น Bottom Line ( -2SD.) จากข้อมูลในอดีต มีนัยสำคัญต่อการรีบาวด์เมื่อดัชนีลงมาสัมผัสเส้นดังกล่าว ปัจจัยข้างต้น ทำให้เรามองว่า SET บ่ายนี้มีโอกาสรีบาวด์ คาดหวังแนวต้าน 1,795 จุด ก่อนจะแกว่งตัว sideway ออกกข้างในกรอบ 1,760-1,795 จุด
นักลงทุนระยะกลาง แนะนำถือเงินสดต่อ รอสัญญาณแนวโน้มขาขึ้นกลับมาชัดเจนอีกครั้ง
กลยุทธ์ในช่วงบ่าย: นักเก็งกำไรระยะสั้น กรณีมีหุ้น ถือต่อคาดหวังแนวต้าน 1,795 จุด กรณีไม่มีหุ้น ซื้อ ด้วยกลยุทธ์ซื้อแนวรับ-ขายแนวต้าน โดยมีแนวรับบริเวณ 1,760 จุด ทั้งนี้ Stop Loss หากดัชนีปิดหลุด 1,760 จุด
Point of View
ลุ้นรีบาวด์ต่อ! Shining Stock บ่ายนี้ เลือก TNR หลังจากราคาสร้าง Higher high ล่าสุดเช้านี้ยืนบวก Outperform ตลาด กราฟรายวัน ส่งสัญญาณฟื้นตัว ทั้งจากแรงส่งจาก Bullish Divergence การกลับทิศทางของแนวโน้มลงเป็นขึ้น จาก RSI และยังแกว่งตัวเข้าสู่ Positive Zone &gt;60%
ขณะเดียวกันการกระตุกขึ้นของราคาวันนี้มาพร้อมกับ Volume ที่เพิ่มขึ้นหลังจากพักตัวก่อนหน้า ปัจจัยข้างต้นทำให้เรามองว่า TNR มีโอกาสรีบาวด์ต่อในช่วงบ่าย ทั้งนี้คาดหวังการขึ้นทดสอบแนวต้านที่ 18.30 บาท โดยหุ้นมีแนวรับบริเวณ 17.90 บาท อย่างไรก็ดี หากหลุด 17.30 บาท ให้ Cut Loss ออกก่อน